OpenLLM-France/wikimedia huggingface dataset:
# Yr Ystog

Yr Ystog (En anglès Churchstoke o Church Stoke) és un poble del comtat de Powys, a Gal·les, però situat al costat de la frontera amb Anglaterra, al creuament entre les carreteres A489 i A490. Està envoltat per les muntanyes Todleth Hill, Roundton Hill i Corndon Hill. Els rius Caebitra i Camlad conflueixen al costat de la vil·la. La ciutat més propera és Montgomery.
La comunitat de Yr Ystog cobreix una àrea més gran que el poble pròpiament dit. Recentment, la part apartada de la comunitat al voltant de Weston Madoc va ser transferida a la comunitat de Montgomery.
Etimològicament, el nom del poble l'identifica com una granja o assentament amb una església; el 1086 apareix com a 'Cirestoc' al Domesday Book.
Actualment, el poble disposa de diverses instal·lacions, com ara una gran superfície comercial (Harry Tuffins), així com una escola primària, dos Pubs (El The Horse and Jockey i el The Court House Hotel), un restaurant xinès de menjar ràpid i una gelateria. Els diumenges és dia de mercat. El centre d'Yr Ystog és considerat un espai a conservar.

## Referències

* ↑ Powys County Council Arxivat 2012-05-10 a Wayback Machine. Churchstoke boundary review
# Kowari

El kowari (Dasyuroides byrnei) és un petit marsupial carnívor originari dels herbassars i deserts secs d'Austràlia central. Fa 16,5-18 cm de llarg, amb una cua de 13-14 cm. La seva dieta consisteix principalment en insectes, aranyes i, probablement, petites sargantanes, ocells o rosegadors. És conegut com a depredador voraç. Viu en caus subterranis, en solitari o en grups petits. En surt per caçar preses entre l'herba. Cria a l'hivern, entre el maig i l'octubre i dona a llum ventrades de cinc o sis cries després d'un període de gestació de 32 dies.
Espècies vivents de dasiüromorfs :
Regne Animalia · Embrancament Chordata · Classe Mammalia · Infraclasse Metatheria :
Família Dasyuridae, subfamília Dasyurinae :
Família Dasyuridae, subfamília Sminthopsinae :
Família Myrmecobiidae :
# Payas

Payas (també Yakacık) és una ciutat de Turquia a la província de Hatay, districte de Dörtyol, a la costa de la Mediterrània al fons del golf d'Alexandretta, 18 km al nord d'Iskandarun. El 2010 tenia 33.444 habitants. La principal activitat fou tradicionalment l'agricultura però després de la instal·lació als anys 1970 de la factoria d'Isdemir, İskenderun Iron and Steel Co. la ciutat es va transformar en una població industrial i els negocis es van desenvolupar.

## Història

Fou un punt estratègic clau de la ruta entre Cilícia i Antioquia de l'Orontes. Correspon a la clàssica Baiae. Sota els àrabs va agafar (segons els geògrafs medievals) el nom de Bayyas i fou una posició entre Iskandarun i la fortalesa d'al-Massisa (Mopsuèstia). Des del 1516 va passar als otomans i va esdevenir ciutat portuària de certa importància. El visir Sokollu Mehmed Pasha (1565-1579) hi va construir un caravanserrall, una mesquita, una madrassa, un imaret i uns banys. Al segle xvii Evliya Çelebi la va visitar i diu que era un port fortificat amb bateries i canons. Al segle xix fou agregada al vilayat d'Adana i Cuinet diu que tenia uns 6.300 habitants, més de la meitat musulmans. Després d'una breu ocupació francesa al final de la I Guerra Mundial (1919-1921) l'acord entre Turquia i França de 1921 va establir la ciutat com a posició fronterera en mans de Turquia; el 1939 quan la república d'Hatay va passar a Turquia, Payas va tornar a ser reagrupada a la província i fou una nahiye del districte de Dort-Yol o Dörtyol. El 1950 tenia només 2.653 habitants.

## Referències

* ↑ Statistical Institute page
* ↑ [«Mayor’s page (turc)». Arxivat de l'original el 2010-04-27. [Consulta: 4 juny 2011]. Mayor’s page (turc)]
* ↑ [«Town page (turc)». Arxivat de l'original el 2010-07-26. [Consulta: 4 juny 2011]. Town page (turc)]
# Walter Schachner

Walter Schachner (Leoben, 1 de febrer de 1957), també anomenat Schoko, és un exfutbolista austríac de la dècada de 1980 i entrenador.
Fou 64 cops internacional amb la selecció austríaca amb la qual participà en la Copa del Món de futbol de 1978 i a la Copa del Món de futbol de 1982.
Pel que fa a clubs, defensà els colors d'Austria Wien, A.C. Cesena, Torino FC i Avellino.

## Palmarès

Jugador
* Lliga austríaca de futbol (3):
** 1979, 1980, 1981
* Copa austríaca de futbol (1):
** 1980
* Màxim golejador de la lliga austríaca de futbol (2):
** 1979, 1980
Entrenador
* Lliga austríaca de futbol (1):
** 2004
* Copa austríaca de futbol (2):
** 2001, 2004
* Supercopa austríaca de futbol (2):
** 2001

## Referències

* ↑ Record at FIFA Tournaments Arxivat 7 April 2015$^{[Datemismatch]}$ a Wayback Machine. - FIFA
* ↑ Appearances for Austrian National Team Arxivat 7 December 2008$^{[Datemismatch]}$ a Wayback Machine. - RSSSF
* ↑ Walter Schachner a National-Football-Teams.com (anglès)
* ↑ Profile - Austria Archive
* ↑ «Österreichs Torschützenkönige». www.oberliga-a.at. Arxivat de l'original el 15 setembre 2007. [Consulta: 19 agost 2008].
# Zirsilita-(Ce)

La zirsilita-(Ce) és un mineral de la classe dels silicats que pertany al grup de l'eudialita. Rep el nom per la seva composició química, que conté zirconi (Zr), silici (Si) i ceri (Ce).

## Característiques

La zirsilita-(Ce) és un silicat de fórmula química Na₁₁-₁₂(Ce,Na)₃Ca₆Mn₃Zr₃Nb(Si₁₉O₅₅)(Si₃O₉)₂(CO₃)(OH)₃·H₂O, en una combinació única d'elements. Va ser aprovada com a espècie vàlida per l'Associació Mineralògica Internacional l'any 2002, i publicada un any més tard. Cristal·litza en el sistema trigonal. La seva duresa a l'escala de Mohs és 5. És l'anàleg de la carbokentbrooksita amb ceri dominant.
Segons la classificació de Nickel-Strunz, la zirsilita-(Ce) pertany a «09.CO: Ciclosilicats amb enllaços de 9 [Si$_9$O$_{27}$]$^{18-}$» juntament amb els següents minerals: al·luaivita, eudialita, ferrokentbrooksita, kentbrooksita, khomyakovita, manganokhomyakovita, oneil·lita, raslakita, feklichevita, carbokentbrooksita, ikranita, taseqita, rastsvetaevita, golyshevita, labirintita, johnsenita-(Ce), mogovidita, georgbarsanovita, aqualita, dualita, andrianovita, voronkovita i manganoeudialita.

## Formació i jaciments

Va ser descoberta a la glacera Darai-Pioz, situada a la serralada Alai, a la Regió sota subordinació republicana del Tadjikistan. També ha estat descrita a la pedrera Sagåsen, a la localitat de Mørje, a Telemark (Noruega), i en altres dos indrets del Canadà: a la pedrera Poudrette, a Montérégie (Quebec), i al dipòsit de Nechalacho, al districte de Mackenzie (Territoris del Nord-oest).

## Referències

* ↑ «Zirsilite-(Ce)» (en anglès). Mindat. [Consulta: 25 novembre 2017].
* ↑ «The New IMA List of Minerals – A Work in Progress – Updated: May 2017» (en anglès). International Mineralogical Association. Arxivat de l'original el 10 d’agost 2019. [Consulta: 25 novembre 2017].
# Ángel García Roldán

Ángel García Roldán (Arévalo, província d'Àvila, 17 de desembre de 1946) és un escriptor i guionista espanyol. Resideix a Madrid i treballa com a enginyer tècnic alhora que es dedica a la literatura. Literàriament és influït principalment per Paul Auster i Mario Vargas Llosa. El 1985 aconseguí el primer reconeixement en ser guardonat amb el primer Premi Internacional de Novel·la Plaza & Janés amb Las cortes de Coyagua, novel·la d'ambientació llatinoamericana. El seu tercer llibre, A boca de noche (1988), li va servir com a base per a escriure el guió de la pel·lícula El viaje de Carol (2002), que fou nominada a la Medalla del Cercle d'Escriptors Cinematogràfics al millor guió adaptat. Alhora, va col·laborar en guions per a capítols de sèries de televisió com Los ladrones van a la oficina (1994), Quítate tú pa' ponerme yo (1998) i Jacinto Durante, representante (2000). El 2009 va escriure el guió de la pel·lícula Bullying de Josetxo San Mateo.

## Obres
### Literàries

* Las cortes de Coguaya (Premi Internacional de Novel·la Plaza & Janés, 1985)
* Todo el peso del silencio (Premi Ateneo de Santander, 1984)
* A boca de noche (1988)
* El sueño etíope (2014)
* Howth Road (2018)

### Guions cinematogràfics

* El viaje de Carol (2002)
* Bullying (2009)

## Referències

* ↑ Entrevista a Ángel García Roldán a actualidadliteratura.com
* ↑ Ángel García Roldán gana el I Premio Plaza y Janés de novela con una obra de inspiración latinoamericana, El País, 13 de març de 1985
* ↑ El actor Conrado San Martín recibirá este año el Premio Homenaje del Círculo de Escritores Cinematográficos, Europa Press, 21 de gener de 2003
* ↑ "Bullying", largometraje escrito por Ángel García Roldán, Director de abcguionistas, seleccionado para el Festival de Cine de Málaga, abcguionistas
* ↑ Ángel García Roldán,, El País, 26 de juliol de 1984
# Killer's Kiss

Killer's Kiss és el segon llargmetratge de Stanley Kubrick, en blanc i negre, estrenada el 1955.

## Argument

Després d'una derrota al ring en un combat oficial important, Davey Gordon defensa amb un ganxo en una discoteca Glòria, maltractada pel seu patró, Vincent Rapallo.
Els dos joves, que viuen al mateix barri, simpatitzen i s'enamoren. Glòria decideix llavors deixar el seu treball per fugir de la seva condició i del seu empresari.
Aquest últim, enamorat d'ella, intenta impedir-ho eliminant Davey, que es troba així enfrontat als acòlits de Rapallo.
Segueix una persecució panteixant amb una escena memorable en un magatzem de maniquins.

## Repartiment

* Frank Silvera: Vincent Rapallo (l'arrendatari)
* Jamie Smith: Davey Gordon (el boxejador)
* Irene Kane: Gloria Price (la ballarina)
* Ruth Sobotka: Iris (una ballarina, germana de Glòria)
* Jerry Jarret: Albert (l'empresari de Davey)

## Premis

* Lleopard d'or al Festival Internacional de Cinema de Locarno.

## Al voltant de la pel·lícula

Per a aquesta pel·lícula, Kubrick es va inspirar en barris i en gent típica de Nova York.
Disposava d'un petit pressupost (40.000 $) i va filmar la integritat de la pel·lícula sense so i després va doblar totes les veus, cosa que representava un treball tècnic considerable. D'altra banda, Kubrick va dirigir ell mateix una gran part tècnica de la pel·lícula, ja que va ser càmera, director i muntador a la vegada. Va poder revendre la pel·lícula a United Artists per 75.000 dòlars.
# Payal Jangid

Payal Jangid és una activista índia a favor dels drets de la infància. Ha participat en campanyes contra el matrimoni infantil, el treball infantil i pel dret a l'educació de les nenes.
Payal Jangid va néixer a Hinsla, al districte d'Alwar, al Rajasthan. El 2012, Hinsla es va convertir en un Bal Mitra Gram («poble amic de la infància»), un concepte promogut per Kailash Satyarthi que va inspirar-la. Quan tenia 11 anys va impedir el seu propi matrimoni infantil i també va evitar el de la seva germana. Es va convertir en sarpanch («presidenta») del Bal Panchayat («consell d'infants») de la seva comunitat.
La seva labor ha ajudat el seu poble a desfer-se de matrimoni infantil. El 2013 va ser escollida com a membre del jurat del Premi Mundial de la Infància pels Drets de l'Infant.

## Referències

* ↑ «Payal, India». World's Children's Prize. [Consulta: 7 juny 2021].
* ↑ «Rajasthan Teen Gets "Changemaker" Award From Gates Foundation». NDTV, 26-09-2019. [Consulta: 7 juny 2021].
* ↑ «17-year-old Rajasthan crusader against child marriage gets global recognition» (en anglès). The Times of India, 26-09-2019. [Consulta: 7 juny 2021].
* 1 2 «Activist Snapshot: Payal Jangid». Kailash Satyarthi's Children Foundation, 04-05-2020. [Consulta: 7 juny 2021].
* ↑ DeSantis, Rachel. «17-Year-Old Is Fighting to End Child Marriage in India After Escaping It Herself» (en anglès). PEOPLE, 02-10-2019. [Consulta: 7 juny 2021].
* ↑ «Indian girl gets Bill and Melinda Gates Foundation award for fight against child marriage» (en anglès). India Today, 25-09-2019. [Consulta: 7 juny 2021].
* ↑ Ahuja, Aastha. «How Kailash Satyarthi Children's Foundations Bal Mitra Gram Is Empowering Children». NDTV, 21-03-2021. [Consulta: 7 juny 2021].
* ↑ «Payal Jangid - Fighting For Children Rights One Village At A Time». Woke, 07-03-2020. [Consulta: 7 juny 2021].
* ↑ «Rajasthan girl Payal Jangid gets Changemaker Award from Gates Foundation» (en anglès). The Indian Express, 25-09-2019. [Consulta: 7 juny 2021].
* ↑ Ratnakumar, Evelyn. «How Payal Jangid Inspired the Girls of Her Village by Refusing to Marry at Age 11» (en Indian English). in.makers.yahoo.com, 01-09-2021. [Consulta: 7 juny 2021].
# Ball (Louisiana)

Ball és una població dels Estats Units a l'estat de Louisiana. Segons el cens del 2000 tenia 3.681 habitants.

## Demografia

Segons el cens del 2000, Ball tenia 3.681 habitants, 1.435 habitatges, i 1.057 famílies. La densitat de població era de 177 habitants/km².
Dels 1.435 habitatges en un 37,8% hi vivien nens de menys de 18 anys, en un 53% hi vivien parelles casades, en un 16,7% dones solteres, i en un 26,3% no eren unitats familiars. En el 23,1% dels habitatges hi vivien persones soles el 8,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,55 i el nombre mitjà de persones que vivien en cada família era de 2,97.
Per edats la població es repartia de la següent manera: un 27,9% tenia menys de 18 anys, un 10,2% entre 18 i 24, un 28,3% entre 25 i 44, un 22,9% de 45 a 60 i un 10,6% 65 anys o més.
L'edat mediana era de 34 anys. Per cada 100 dones de 18 o més anys hi havia 82,3 homes.
La renda mediana per habitatge era de 31.500 $ i la renda mediana per família de 38.588 $. Els homes tenien una renda mediana de 31.667 $ mentre que les dones 20.323 $. La renda per capita de la població era de 14.178 $. Entorn del 10,1% de les famílies i el 13,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Ball». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 7 agost 2010].
* ↑ «Geographic Comparison Table- Ball». American Fact Finder. Oficina del Cens dels Estats Units, 12-01-2010.
Viccionari
# Whitecapsita

La whitecapsita és un mineral que presenta una combinació única d'elements. L'estructura es basa en el complex heteropolièdric [(□,Fe$^{2+}$)₆Fe$^{3+}$₇Sb₃O₈(AsO₄)$_9$(H₂O)$_{30}$], la part central del qual és el prisma trigonal Fe$^{3+}$O₆. Els clústers complexos es troben vinculats només a través d'enllaços d'hidrogen a molècules d'aigua que resideixen en l'espai intersticial. El mineral s'anomena així per la seva localitat tipus: la mina White Caps.

## Característiques

La whitecapsita és un element químic de fórmula química H$_{16}$Fe₅$^{2+}$Fe$_{14}$$^{3+}$Sb₆$^{3+}$(AsO₄)$_{18}$O$_{16}$·120H₂O. Cristal·litza en el sistema hexagonal. La seva duresa a l'escala de Mohs és 2 a 2,5.

## Formació i jaciments

Es forma com a mineral secundari en la zona d'oxidació d'un dipòsit hidrotermal de sulfurs que conté arsenopirita, pirita i estibina. Es troba associat a: picrofarmacolita, guerinita, sofre natiu, guix, metastibnita, jarosita, goetita i pitticita. Només s'ha descrit a la seva localitat tipus.

## Referències

* ↑ «Whitecapsite» (en anglès). Mindat. [Consulta: 7 novembre 2015].
* ↑ «Whitecapsite» (en anglès). Handbook of Mineralogy. Arxivat de l'original el 2019-05-08. [Consulta: 4 juny 2018].
# Myctophum

Myctophum és un genus de mictòfids, algunes espècies del qual, tal com el M. punctatum, destaquen per tindre el tret Stylophthalmine en la seua forma larval.

## Taxonomia

Actualment hi ha 16 espècies reconegudes en este genus:
* Myctophum affine (Lütken, 1892)
* Myctophum asperum J. Richardson, 1845 (Peix llanterna espinós)
* Myctophum aurolaternatum Garman, 1899 (Peix llanterna daurat)
* Myctophum brachygnathum (Bleeker, 1856)
* Myctophum fissunovi Becker i Borodulina, 1971
* Myctophum indicum (F. Day, 1877)
* Myctophum lunatum Becker i Borodulina, 1978
* Myctophum lychnobium Bolin, 1946
* Myctophum nitidulum Garman, 1899 (Peix llanterna perlí)
* Myctophum obtusirostre Tåning, 1928
* Myctophum orientale (C. H. Gilbert, 1913) (Peix llanterna oriental)
* Myctophum ovcharovi Tsarin, 1993
* Myctophum phengodes (Lütken, 1892) (Peix llanterna llampant)
* Myctophum punctatum Rafinesque, 1810 (Peix llanterna clapejat)
* Myctophum selenops Tåning, 1928 (Peix llanterna de Wisner)
* Myctophum spinosum (Steindachner, 1867) (Peix llanterna punxegut)

## Referències

* ↑ Sepkoski, Jack «A compendium of fossil marine animal genera». Bulletins of American Paleontology, 364, 2002, pàg. 560. Arxivat de l'original el 2012-05-10 [Consulta: 8 gener 2008].
* ↑ "Myctophum". FishBase. Ed. Ranier Froese i Daniel Pauly. Abril del 2012. N.p.: FishBase, 2012.
* http://data.gbif.org/species/browse/taxon/11333249
# Walter Ulbricht

Walter Ulbricht (Leipzig, Imperi Alemany, 30 de juny de 1893 - Groß Dölln, República Democràtica Alemanya, 1 d'agost de 1973) fou un polític alemany, principal dirigent de la RDA entre 1950 i 1971.
Obrer ebenista de professió, s'afilià al Partit Socialdemòcrata d'Alemanya (SPD) el 1912 i lluità a la Primera Guerra Mundial en el front oriental. Durant el conflicte s'adherí a l'ala esquerrana socialdemòcrata, la Lliga Espartaquista, i participà en la creació del Partit Comunista d'Alemanya (KPD) el 1918. El 1923 ingressà en el seu Comitè Central i el 1928 fou elegit diputat al Reichstag. En prendre el poder els nazis el 1933 es refugià a la Unió Soviètica treballant en la Komintern i en el Comitè per una Alemanya Lliure.
Després de la victòria en la Segona Guerra Mundial el 1945 tornà al seu país, on fou un dels principals artífexs de la unificació de socialdemòcrates i comunistes orientals en el Partit Socialista Unificat d'Alemanya (SED) el 1946. El 1950 accedí a la secretaria general del SED i el 1961 ordenà la construcció del Mur de Berlín. Ocupà endemés des de 1960 la Direcció de l'Estat de la RDA. Oposat a la normalització de relacions amb la RFA, fou apartat del poder per Erich Honecker, qui el substituí el 1971 al capdavant de la secretaria general del SED. Fou mantingut com a Cap d'Estat de la RDA fins a la seva mort el 1973.

## Referències

* ↑ «Ulbricht, Walter Ernst Paul» (en alemany). Bundesstiftung zur Aufarbeitung der SED-Diktatur. [Consulta: 5 febrer 2021].
# Memmert

Memmert és una illa situada al Mar del Nord pertanyent al districte d'Aurich al nord de l'estat federal de Baixa Saxònia (Alemanya), l'illa té una superfície de prop de 6,20 km². Se situa al sud de la gran illa de Juist i a l'est de Borkum a l'Osterems. L'únic habitant és el guarda.
Fins a l'inici del segle XX era una banc de sorra, «Memmertsand» que a poc a poc per la formació de dunes amb l'ajuda de l'home va esdevenir una illa permanent. Fins que l'administració prussiana va declarar l'illa reserva natural per ocells el 31 de juliol del 1907 era una terra de caça predilecte dels habitants de les illes veïnes. No és accessible excepte per unes poques visites amb guia després de la posta i l'incubació dels ocells.
La denominació Memmert que apareix de vegades en els mapes antics és «de Meem». És una especulació pròpia els habitants de les illes properes dir que el nom de l'illa prové prové del nom de Sant Mamertus, altres llegendes populars esmenten que el nom pot provenir d'un vaixell que va encallar a les platges i que va romandre allí durant molt temps.

## Referències

* ↑ «Memmert». Gran Enciclopèdia Catalana. Barcelona: Grup Enciclopèdia Catalana.
* ↑ «Die Vogelinsel Memmert, das letzte Abenteuer in Deutschland» (en alemany). www.dwarsloper.de, 18-01-2008. [Consulta: 9 gener 2017].
# Santa Eulalia Bajera

Santa Eulalia Bajera és un municipi de la Rioja, a la regió de la Rioja Baixa.

## Referències

* ↑ Govern de La Rioja. «Listado de municipios» (en castellà), 2016. Arxivat de l'original el 20 de gener 2022. [Consulta: 15 febrer 2021].
# Whitefield

«Whitefield» té aquests significats:
* Whitefield (Maine), població dels Estats Units a l'estat de Maine.
* Whitefield (Nova Hampshire)
* Whitefield (Oklahoma)
* George Whitefield Chadwick, compositor nord-americà.
# NBA Street Homecourt

NBA Street Homecourt és el quart títol de la saga NBA Street. Va ser llançat per l'Xbox 360 el 19 de febrer del 2007 i per PlayStation 3 el 6 de març del 2007.
En Carmelo Anthony dels Denver Nuggets és el jugador de la coberta.
Es va llançar un demo el 2 de febrer del 2007 per la Xbox Live Marketplace. NBA Street Homecourt és el primer videojoc de l'Xbox 360 preparat per a una resolució de 1080p. El videojoc tracta de fer triples i esmaixades al carrer amb superestrelles de l'NBA.

## Banda sonora

* 456 Productions - "Acoustic Banger"
* Aceyalone - "Find Out"
* Aceyalone & RJD2 - "All For U"
* Chris Joss - "I'm So Electric"
* Connie Price - "Western Champion"
* Diverse - "Certified"
* The Fort Knox Five - "The Brazilian Hipster"
* Good Brothers - "Rock With Us"
* Haiku D'Etat - "Built To Resist"
* Herbaliser - "Gadget Funk"
* Herbie Hancock - "Rockit"
* Jackson 5 - "I Want You Back (Z-Trip Remix)"
* Kabanjak Meets Protasov - "To The Bone"
* Kemo - "B-Boy Syphe pt. III"
* Kemo - "J-Bizzel"
* Kemo - "Reason2BFunkay"
* Kemo - "Sugar Hill Swing"
* Kemo - "EA Sports 80's Jam"
* Kemo - "FunkedIf-I-Know"
* Kwame - "Hold That Vers2"
* Kwame - "Risk"
* Kwame - "This is How"
* Mayday - "Watchin' Me"
* RJD2 - "NBA Street pt. 3"
* RJD2 - "NBA Street pt. 2"
* RJD2 - "NBA Street pt. 1"
* RJD2 - "Act - 2"
* RJD2 - "Solomon Jones"
* Pharoahe Monch - "Push"

## Referències

* ↑ «NBA Street Homecourt (US) Box Shot for PlayStation 3» (en inglés). [Consulta: 2 febrer 2011].
* ↑ http://xbox360.ign.com/articles/765/765719p1.html
* ↑ Gamasutra.com. «EA Claims First Xbox 360 1080p Game Crown». [Consulta: 7 febrer 2007].

## Enllaços externs

* (anglès) Web oficial Arxivat 2007-11-05 a Wayback Machine.
* (anglès) NBA Street Homecourt (PS3) | NBA Street Homecourt (Xbox 360) a IGN
* (anglès) NBA Street Homecourt (Xbox 360) al Gamespy
# Walter Terence Stace

Walter Terence Stac (Londres, 17 de novembre de 1886 − Laguna Beach, Estats Units, 2 agost 1967) va ser un funcionari britànic, educador, filòsof i epistemòleg, que va escriure sobre Hegel, el misticisme i el relativisme moral. Va treballar a la Universitat de Princeton fins a la seva jubilació el 1955, com a professor de filosofia, i, posteriorment, es va mantenir com a professor emèrit de Filosofia. Ell és conegut pel seu treball en la filosofia de misticisme.

## Obres fonamentals

* A Critical History of Greek Philosophy (1920). Text online.
* The Philosophy of Hegel: A systematic exposition (1924). Text online.
* The Meaning of Beauty (1929).
* The Theory of Knowledge and Existence (1932).
* The Concept of Morals (1937).
* The Nature of the World. An Essay in Phenomenalist Metaphysics (1940).
* The Destiny of Western Man (1942).
* Religion and the modern mind (1952).
* Time and Eternity (1952).
* Mysticism and Philosophy (1960). Text online.
* Teachings of the Mystics (1960).
* Man against darkness, and other essays (1967).

## Referències

* American Philosophical Association
* Biografia
# Zanini Racing

La Zanini Racing fou una competició de ral·li creada per Antoni Zanini per a promocionar joves pilots catalans. Disputada a Catalunya entre 1980 i 1982, es destinava a cotxes de sèrie i estava dividida en tres classes segons la cilindrada (fins a 800 cc, de 800 cc a 1.100 cc i de 1.100 cc a 1.300 cc). Constava de ral·lis curts, de fins a 5 km de distància.

## Palmarès

| Edició | Any | Guanyador |
| I | 1980 | Xavier Juvanteny |
| II | 1981 | Pere Solans |
| III | 1982 | Jaume Giralt |

## Referències

* ↑ Del Arco, Javier; Arderiu, Miquel; Montero, Xavier; Camp, Jordi. «Temps moderns (els anys 80)». A: Història de l'automobilisme a Catalunya. Barcelona: Planeta, 1990, p. 210-211. ISBN 84-320-6249-9.
* ↑ «Zanini Racing». enciclopedia.cat. GEC - Enciclopèdia de l'esport català. [Consulta: 9 febrer 2016].